CELEX: 32010D0463
Language: sl
Date: 2010-08-20 00:00:00
Title: 2010/463/EU: Sklep Komisije z dne 20. avgusta 2010 o spremembi odločb 92/260/EGS, 93/195/EGS, 93/197/EGS in 2004/211/ES v zvezi z začasnim sprejemom, ponovnim vstopom po začasnem izvozu in uvozom registriranih konjev ter uvozom semena enoprstih kopitarjev iz nekaterih delov Egipta (notificirano pod dokumentarno številko C(2010) 5703)  Besedilo velja za EGP

21.8.2010   
            
            
               SL
            
            
               Uradni list Evropske unije
            
            
               L 220/74
            
         SKLEP KOMISIJE
   z dne 20. avgusta 2010
   o spremembi odločb 92/260/EGS, 93/195/EGS, 93/197/EGS in 2004/211/ES v zvezi z začasnim sprejemom, ponovnim vstopom po začasnem izvozu in uvozom registriranih konjev ter uvozom semena enoprstih kopitarjev iz nekaterih delov Egipta
   (notificirano pod dokumentarno številko C(2010) 5703)
   (Besedilo velja za EGP)
   (2010/463/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive Sveta 90/426/EGS z dne 26. junija 1990 o pogojih v zvezi z zdravstvenim varstvom živali, ki ureja premike in uvoz kopitarjev iz tretjih držav (1), ter zlasti člena 12(1) in (4), točke (a) člena 15, člena 16, uvodnega stavka člena 19 ter točk (i) in (ii) člena 19 Direktive,
   ob upoštevanju Direktive Sveta 92/65/EGS z dne 13. julija 1992 o zahtevah zdravstvenega varstva živali za trgovino in za uvoz v Skupnost živali, semena, jajčnih celic in zarodkov, za katere ne veljajo zahteve zdravstvenega varstva živali, določene v posebnih pravilih Skupnosti iz Priloge A(I) k Direktivi 90/425/EGS (2), in zlasti člena 17(3)(a) Direktive,
   ob upoštevanju naslednjega:
   
               (1)
            
            
               Odločba Komisije 92/260/EGS z dne 10. aprila 1992 o pogojih v zvezi z zdravstvenim varstvom živali in izdajanjem veterinarskih spričeval za začasen sprejem registriranih konjev (3) določa seznam tretjih držav, iz katerih je odobren začasni sprejem takšnih konjev v Unijo, ter zahteve za izdajanje veterinarskih spričeval. Navedeni seznam iz Priloge I k navedeni odločbi prav tako uvršča navedene tretje države in njihove dele v nekatere skupine od A do F. Nekateri deli Egipta so trenutno vključeni v skupino E.
            
         
               (2)
            
            
               Odločba Komisije 93/195/EGS z dne 2. februarja 1993 o pogojih v zvezi z zdravstvenim varstvom živali in izdajanju veterinarskih spričeval za ponovni vstop registriranih konjev za dirke, tekmovanja in kulturne prireditve po začasnem izvozu (4) določa seznam tretjih držav, iz katerih je odobren ponovni vstop takšnih konjev v Unijo, ter zahteve za izdajanje veterinarskih spričeval. Navedeni seznam iz Priloge I k navedeni odločbi prav tako uvršča navedene tretje države in njihove dele v nekatere skupine od A do E. Nekateri deli Egipta so trenutno vključeni v skupino E.
            
         
               (3)
            
            
               Odločba Komisije 93/197/EGS z dne 5. februarja 1993 o pogojih zdravstvenega varstva živali in izdajanju zdravstvenih spričeval pri uvozu registriranih kopitarjev ter kopitarjev za pleme in proizvodnjo (5) določa seznam tretjih držav, iz katerih je odobren uvoz takšnih kopitarjev v Unijo, ter zahteve za izdajanje veterinarskih spričeval. Navedeni seznam iz Priloge I k navedeni odločbi prav tako uvršča navedene tretje države in njihove dele v nekatere skupine od A do G. Nekateri deli Egipta so trenutno vključeni v skupino E za uvoz registriranih konjev v Unijo.
            
         
               (4)
            
            
               Odločba Komisije 2004/211/ES z dne 6. januarja 2004 o uvedbi seznama tretjih držav in delov njihovega ozemlja, s katerih države članice dovolijo uvoz živih kopitarjev in semena, jajčnih celic in zarodkov vrste kopitarji (6), določa seznam tretjih držav in delov njihovega ozemlja, iz katerih države članice dovolijo uvoz enoprstih kopitarjev ter semen, jajčnih celic in zarodkov vrste enoprsti kopitarji, v njej pa so navedeni tudi drugi pogoji za takšen uvoz. Navedeni pogoji so določeni ob upoštevanju različnih skupin iz odločb 92/260/EGS, 93/195/EGS in 93/197/EGS ter navedenih v stolpcu 5 v Prilogi I k Odločbi 2004/211/ES.
            
         
               (5)
            
            
               Komisija je junija 2010 opravila veterinarski pregled v Egiptu. Rezultati navedenega kontrolnega pregleda so bili nezadovoljivi. Ugotovljene so bile številne znatne pomanjkljivosti v zvezi z nadzorom premika enoprstih kopitarjev iz drugih delov Egipta na območja, ki jim je z Odločbo 2004/211/ES dovoljen izvoz v Unijo, v zvezi s postopki izdajanja veterinarskih spričeval ter politiko navedene tretje države glede uvoza enoprstih kopitarjev z območij, ki so okužena s konjsko kugo ali kjer obstaja tveganje okužbe.
            
         
               (6)
            
            
               Navedene razmere lahko pomenijo resno tveganje za zdravje populacije enoprstih kopitarjev v Uniji, zato je treba začasno ukiniti začasni sprejem, ponovni vstop po začasnem izvozu in uvoz registriranih konjev v Unijo ter uvoz semena enoprstih kopitarjev iz Egipta.
            
         
               (7)
            
            
               Odločbe 92/260/EGS, 93/195/EGS, 93/197/EGS in 2004/211/ES je zato treba ustrezno spremeniti.
            
         
               (8)
            
            
               Ukrepi, predvideni s tem sklepom, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJI SKLEP:
   Člen 1
   V Prilogi I k Odločbi 92/260/EGS se v skupini E zbriše vnos za Egipt.
   Člen 2
   V Prilogi I k Odločbi 93/195/EGS se v skupini E zbriše vnos za Egipt.
   Člen 3
   V Prilogi I k Odločbi 93/197/EGS se v skupini E zbriše vnos za Egipt.
   Člen 4
   V Prilogi I k Odločbi 2004/211/ES se vnos za Egipt nadomesti z naslednjim:
   
      
                  „EG
               
               
                  Egipt
               
               
                  EG-0
               
               
                  Celotno ozemlje države
               
               
                  —
               
               
                  —
               
               
                  —
               
               
                  —
               
               
                  —
               
               
                  —
               
               
                  —
               
               
                  —
               
               
                  —
               
               
                  —
               
               
                  —
               
            
                  EG-1
               
               
                  Governorati Aleksandrija, Beheira, Kafr El Sheikh, Damietta, Dakahlia, PortSaid, Sharkia, Gharbia, Menoufia, Kalioubia, Ismajlija, Severni Sinaj, Južni Sinaj, Kairo (Kairo z okolico skupaj z mestom Giza), Suez, Marsa Martrouh, Fayoum, Giza in Beni Suef
               
               
                  —
               
               
                  —
               
               
                  —
               
               
                  —
               
               
                  —
               
               
                  —
               
               
                  —
               
               
                  —
               
               
                  —
               
               
                  —
               
               
                  —“
               
            
   Člen 5
   Ta sklep je naslovljen na države članice.
   
      V Bruslju, 20. avgusta 2010
      
         
            Za Komisijo
         
         John DALLI
         
            Član Komisije
         
      
   
   
      (1)  UL L 224, 18.8.1990, str. 42.
   
      (2)  UL L 268, 14.9.1992, str. 54.
   
      (3)  UL L 130, 15.5.1992, str. 67.
   
      (4)  UL L 86, 6.4.1993, str. 1.
   
      (5)  UL L 86, 6.4.1993, str. 16.
   
      (6)  UL L 73, 11.3.2004, str. 1.